b'\n_START_ARTICLE_\nCharlie Bewley\n_START_SECTION_\nZgodnje in osebno \xc5\xbeivljenje\n_START_PARAGRAPH_\nCharlie Bewley se je rodil 25. januarja 1981 v Londonu, Anglija, Zdru\xc5\xbeeno kraljestvo. Visok je 1,80 m.\n_START_SECTION_\nKariera\n_START_PARAGRAPH_\nS svojo igralsko kariero je Charlie Bewley za\xc4\x8del leta 2008, ko je snemal film Mlada luna (katerega zvezde so igralci, kot so Kristen Stewart, Robert Pattinson, Taylor Lautner, Ashley Greene, Nikki Reed, Kellan Lutz, Dakota Fanning in Jackson Rathbone). Ve\xc4\x8dina filma je bila posneta v Vancouverju, Kanada. V njem je imel vlogo enega izmed stra\xc5\xbearjev Volturijev, vlogo vampirja Demetrija. Kljub svoji neizku\xc5\xa1enosti v svetu bli\xc5\xa1\xc4\x8da in slave, pa je \xc5\xbee opravil nekaj intervjujev, med drugim tudi z ameri\xc5\xa1ko revijo OK!, za katero je povedal nekaj besed o nadaljevanju filma Mlada luna, tretjemu filmu iz sage Somrak, filmu Mrk (2010), v katerem bo imel vlogo tudi on (spet bo igral Demetria). V intervjuju je med drugim izjavil, da se mu zdi zgodba v Mrku nekoliko bolj realisti\xc4\x8dna in verjetna, kot pa zgodba iz prej\xc5\xa1njih dveh filmov (Somrak in Mlada luna).'